Document ID: 32006L0078

DIREKTIVA KOMISIJE 2006/78/ES
z dne 29. septembra 2006
o spremembi Direktive Sveta 76/768/EGS v zvezi s kozmetičnimi izdelki zaradi prilagoditve Priloge II k tej direktivi tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
po posvetovanju z Znanstvenim odborom za kozmetične in neprehrambene proizvode, namenjene potrošnikom,
ob upoštevanju naslednjega:
(1)
Stranski živalski proizvodi, ki sodijo med snovi iz kategorije 1 ali kategorije 2 v skladu z Uredbo (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (2), ne smejo biti vneseni v proizvodno verigo za tehnične izdelke, kot so kozmetični izdelki. Omejitve izvora snovi, ki veljajo za kozmetične proizvode, proizvedene v Skupnosti, je treba razširiti tudi na uvožene izdelke.
(2)
Ker so snovi s specifičnim tveganjem, opredeljene v Prilogi V k Uredbi (ES) št. 999/2001 Evropskega parlamenta in Sveta z dne 22. maja 2001 o določitvi podrobnih pravil za preprečevanje, obvladovanje in izkoreninjenje nekaterih transmisivnih spongiformnih encefalopatij (3), vključene v snovi iz kategorije 1, določene v Uredbi (ES) št. 1774/2002, sklicevanje na to prilogo pod vpisom št. 419 Priloge II k Direktivi 76/768/EGS ni več potrebno.
(3)
V skladu s členom 22(1) Uredbe (ES) št. 999/2001 se določbe dela A Priloge XI k tej uredbi uporabljajo samo do datuma sprejema odločitve v skladu s členom 5(2) ali (4) navedene uredbe, potem pa se uporabljata člen 8 in Priloga V Uredbe.
(4)
Direktivo 76/768/EGS je zato treba ustrezno spremeniti.
(5)
Ukrepi, predvideni s to direktivo, so v skladu z mnenjem Stalnega odbora za kozmetične izdelke -
SPREJELA NASLEDNJO DIREKTIVO:
Člen 1
Vpis št. 419 v Prilogi II k Direktivi 76/768/EGS se nadomesti z naslednjim:
„419.
Snovi kategorije 1 in kategorije 2, kot so opredeljene v členih 4 in 5 Uredbe (ES) št. 1774/2002 Evropskega parlamenta in Sveta (4), in iz njih pridobljene sestavine.
Člen 2
1. Države članice sprejmejo zakone in druge določbe, potrebne za uskladitev s to direktivo, najpozneje do 30. marca 2007. Komisiji takoj posredujejo besedila teh določb in korelacijsko tabelo med navedenimi določbami in direktivo.
Države članice se v sprejetih določbah sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila glavnih določb nacionalne zakonodaje, sprejete na področju, ki ga ureja ta direktiva.
Člen 3
Ta direktiva začne veljati tretji dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 29. septembra 2006

Labels: 0
1
17
15